CELEX: 31990D0209
Language: sk
Date: 1990-04-19 00:00:00
Title: Rozhodnutie Komisie z 19. apríla 1990, ktorým sa členské štáty oslobodzujú od povinnosti uplatňovať na určité druhy ustanovenia smernice Rady 70/458/EHS o obchodovaní s osivom zelenín, ktorým sa menia a dopĺňajú rozhodnutia 73/122/EHS a 74/358/EHS a ruší rozhodnutie 74/363/EHS

Dôležité právne oznámenie

|

31990D0209

Úradný vestník L 108 , 28/04/1990 S. 0104 - 0105 Fínske špeciálne vydanie: Kapitola 3 Zväzok 32 S. 0139  Švédske špeciálne vydanie: Kapitola 3 Zväzok 32 S. 0139 

		Rozhodnutie Komisiez 19. apríla 1990,ktorým sa členské štáty oslobodzujú od povinnosti uplatňovať na určité druhy ustanovenia smernice Rady 70/458/EHS o obchodovaní s osivom zelenín, ktorým sa menia a dopĺňajú rozhodnutia 73/122/EHS a 74/358/EHS a ruší rozhodnutie 74/363/EHS(90/209/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 70/458/EHS z 29. septembra 1970 o obchodovaní s osivom zelenín [1], naposledy zmenenú a doplnenú smernicou 88/380/EHS [2], najmä na jej článok 42 písm. a),so zreteľom na žiadosti predložené členskými štátmi,keďže podľa článku 42 písm. a) smernice 70/458/EHS členský štát môže byť na základe žiadosti úplne alebo čiastočne oslobodený od povinnosti uplatňovať ustanovenia smernice — okrem článku 16 ods. 1 a článku 30 ods. 1 — na špargľu, čakanku a čakanku veľkolistú;keďže na základe prihlášok predložených rôznymi členskými štátmi je preto primerané oslobodiť členské štáty na časovo obmedzené alebo neobmedzené obdobie od povinnosti uplatňovať na uvedené druhy s časovými obmedzeniami alebo bez nich:- ustanovenia smernice súvisiace s vytvorením národných katalógov odrôd alebo- ustanovenia smernice súvisiace s udeľovaním osvedčení pre osivo a kontrolou osiva, alebo- v určitých prípadoch všetky opatrenia smernice,vo všetkých prípadoch s výnimkou článku 16 ods. 1 a článku 30 ods. 1;keďže toto rozhodnutie nahrádza všetky predchádzajúce rozhodnutia, ktorými sa udeľovali výnimky pre uvedené druhy; keďže rozhodnutia Komisie 73/122/EHS [3] a 74/358/EHS [4], ktoré udelili takéto výnimky Nemecku, Luxembursku a Írsku, by sa preto mali zmeniť a doplniť a rozhodnutie Komisie 74/363/EHS [5], ktoré udelilo takúto výnimku Veľkej Británii, by sa malo zrušiť;keďže opatrenia stanovené v tomto rozhodnutí sú v súlade so stanoviskom Stáleho výboru pre osivá a množiteľský materiál v poľnohospodárstve, záhradníctve a lesníctve,PRIJALA TOTO ROZHODNUTIE:Článok 11. Členské štáty uvedené v stĺpci 1 časti 1 prílohy sa oslobodzujú od povinnosti uplatňovať ustanovenia smernice 70/458/EHS uvedené v stĺpci 2 na obdobie uvedené v stĺpci 3 na Asparagus officinalis L. — špargľu.2. Členské štáty uvedené v stĺpci 1 časti II prílohy sa oslobodzujú od povinnosti uplatňovať ustanovenia smernice 70/458/EHS uvedené v stĺpci 2 na obdobie uvedené v stĺpci 3 na Cichorium intybus L. (partim) — čakanku obyčajnú.3. Členské štáty uvedené v stĺpci 1 časti III prílohy sa oslobodzujú od povinnosti uplatňovať ustanovenia smernice 70/458/EHS uvedené v stĺpci 2 na obdobie uvedené v stĺpci 3 na Cichorium intybus L. (partim) — čakanku veľkolistú.Článok 2Článok 1 rozhodnutia 73/122/EHS sa mení a dopĺňa takto:1. v odseku 1 sa vypúšťajú pododseky b) a e);2. v odseku 2 sa vypúšťajú pododseky b) a g).Článok 3V článku 1 rozhodnutia 74/358/EHS sa vypúšťa odsek b).Článok 4Rozhodnutie 74/363/EHS sa zrušuje.Článok 5Toto rozhodnutie je adresované členským štátom.V Bruseli 19. apríla 1990Za KomisiuRay Mac Sharryčlen Komisie[1] Ú. v. ES L 225, 12.10.1970, s. 7.[2] Ú. v. ES L 187, 16.7.1988, s. 31.[3] Ú. v. ES L 145, 2.6.1973, s. 41.[4] Ú. v. ES L 196, 19.7.1974, s. 15.[5] Ú. v. ES L 196, 19.7.1974, s. 21.--------------------------------------------------PRÍLOHA1 | 2 | 3 |Členský štát | Ustanovenia smernice 70/458/EHS, na ktoré sa vzťahuje oslobodenie | Dĺžka trvania výnimky |Časť I —Asparagus officinalis L. — ošpargľa1.Írsko, Luxembursko | Všetky okrem článku 16 ods. 1 a článku 30 ods. 1 | Bez obmedzenia |2.Nemecko, Francúzsko | Všetky okrem článku 16 ods. 1 a článku 30 ods. 1 | Do 31. decembra 1995 |3.Belgicko, Grécko, Španielsko, Taliansko, Holandsko, Portugalsko | Článok 3 ods. 1 a články 16 až 44 okrem článku 16 ods. 1 a článku 30 ods. 1 | Do 31. decembra 1995 |4.Dánsko, Veľká Británia | Článok 3 ods. 2 a články 4 až 15 | Bez obmedzenia |Článok 3 ods. 1 a články 16 až 44 okrem článku 16 ods. 1 a článku 30 ods. 1 | Do 31. decembra 1995 |Časť II —Cichorium intybus L. (partim) — čakanka obyčajná5.Nemecko, Luxembursko | Všetky okrem článku 16 ods. 1 a článku 30 ods. 1 | Bez obmedzenia |6.Dánsko, Veľká Británia | Článok 3 ods. 2 a články 4 až 15 | Bez obmedzeni |Časť III —Cichorium intybus L. (partim) — čakanka veľkolistá7.Nemecko, Luxembursko | Všetky okrem článku 16 ods. 1 a článku 30 ods. 1 | Bez obmedzenia |8.Francúzsko | Všetky okrem článku 16 ods. 1 a článku 30 ods. 1 | Do 31. decembra 1992 |9.Belgicko, Grécko, Španielsko, Írsko, Taliansko, Holandsko, Portugalsko | Článok 3 ods. 1 a články 16 až 44 okrem článku 16 ods. 1 a článku 30 ods. 1 | Do 31. decembra 1992 |10.Dánsko, Veľká Británia | Článok 3 ods. 2 a články 4 až 15 | Bez obmedzenia |Článok 3 ods. 1 a články 16 až 44 okrem článku 16 ods. 1 a článku 30 ods. 1 | Do 31. decembra 1992 |--------------------------------------------------